Diari Oficial de la Generalitat Valenciana


Sumari del DOGV 1094, del 27-06-1989 (1989/814320)

ORDRE del Conseller d'Obres Publiques, Urbanisme i Transports, per la qual es regulen els serveis concertats d'auto-taxis en l'àrea de prestació conjunta de València.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/08/(4)/dof/vci/html**

### Dades del document

Número de DOGV
:   1094

Data del DOGV
:   27-06-1989

Secció del DOGV
:   DISPOSICIONS GENERALS

Número del document
:   1989/814320


Data del document
:   08-05-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * València
    * autorització de transport
    * taxi
    * transport públic
    * transport de viatgers

Ordre de 8 de maig de 1989, del Conseller d'Obres Públiques, Urbanisme i Transports, per la qual es regula els serveis concertats d'auto-taxis en l'àrea de prestació conjunta de València.  
L'Ordre d'aquesta Conselleria de 29 de gener de 1986, establia l'àrea de prestació conjunta de València pels serveis de transport públic de viatgers en automòbils de turisme, i la regulació uniforme que permetera una adequada ordenació i coordinació dels esmentats serveis.  
L'Ordre de la Conselleria de 29 d'abril de 1986 determinà el règim de tarifes i las condicions d'aplicació per als serveis de transport públic de viatgers en els automòbils de turisme a l'àrea de prestació conjunta de València.  
Les tarifes establertes en la citada Ordre foren actualitzades per a les anys 1987, 1988 i 1989 en virtut de les Ordres d'aquesta Conselleria de 26 de gener de 1987, 21 de desembre de 1987 i 10 de gener de 1989.  
Cal assenyalar, que s'ha observat en la pràctica, l'aparició de serveis que per les especials condicions de desenvolupament, tals com reiteració d'itineraris, hores, dies i preu prèviament concertats, s'estima convenient exceptuar-los de l'aplicació del règim de tarifes actualment vigent.  
Conseqüentment, s'ha estimat adient establir un règim d'autoritzacions per a la prestació d'aquests serveis concertats, que protegesca adequadament els interessos dels usuaris i al seu torn, facilite el control de tarifes per part de la Inspecció de Transports i forces de vigilància.  
Per tot això, vists els interessos i preferències dels usuaris, i prèvia audiència dels professionals del sector i informe favorable de la Junta Superior de Transports de la Generalitat Valenciana, i d'acord amb l'establert en el Decret 18/1985 de 23 de febrer del Consell de la Generalitat Valenciana,  
ORDENE:  
Article Primer  
Aquesta Ordre té per finalitat la regulació dels serveis concertats d'Auto-Taxis a l'Area de Prestació Conjunta de València. Hom entendre per tals, aquells serveis que es presten regularment a Empreses, Col·legis, Institucions, Professionals, etc.  
Article Segon  
1. Per a la prestació d'aquests serveis caldrà que el titular de l'Auto-Taxi presente prèviament al Servei Territorial de Transports una sol·licitud de autorització de serveis concertats.  
2. En la sol·licitud haurà de constar:  
a) Les dades personals del titular de l'autorització, el número d'aquesta i la matrícula del vehicle Auto-Taxi.  
b) Dades de l'usuari.  
c) Descripció detallada del servei a realitzar i el preu d'aquest.  
3. Per a poder prestar aquests serveis el Cap del Servei Territorial de Transports atorgarà una autorització de serveis concertats on s'especificarà les dades indicades anteriorment.  
Article Tercer  
Si el servei concertat el sol·licita una Cooperativa de serveis de Ràdio-Taxi, Tele-Taxi, etc. aquesta Cooperativa apareixerà como a entidad autoritzada per a la prestació, i podrà realitzar aquests serveis qualsevol Auto-Taxi que estiga integrat en la seua organització.  
Article Quart  
Els serveis concertats que siguen autoritzats d'acord amb l'establert anteriorment, seran exceptuats de l'aplicació de tarifes en vigor, però durant la prestació els conductors hauran de col·locar a la part inferior dreta del parabrisa un cartell de dimensions 25 cm x 14 cm amb la llegenda «SERVEI CONCERTAT».  
Article cinqué  
L'incompliment de l'establert en aquesta Ordre serà sancionat com a incompliment de las tarifes vigents, de conformitat amb el Reglament Regulador del Servei d'Auto-Taxi i Auto-Turismes de l'Excm. Ajuntament de València i la Llei d'Ordenació dels Transports Terrestres.  
DISPOSICIO FINAL  
La Direcció General de Transports dictarà les instruccions que calguen per a l'execució i desenvolupament d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.  
València, 8 de maig de 1989.  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI